Ministru kabineta rīkojuma projekta

**„Grozījums Ministru kabineta 2010.gada 10.novembra rīkojumā Nr.648 „Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra” personā””**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par valsts un pašvaldību zemes īpašuma tiesībām un to nostiprināšanu zemesgrāmatās 6. panta sestā un septītā daļa un 8.panta sestā daļa.Zemes pārvaldības likuma 17. panta ceturtā daļa.2009.gada 1.septembra Ministru kabineta noteikumu Nr.996 „Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” 13.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Veselības ministrijas padotības iestāde Rīgas Stradiņa universitāte (turpmāk - RSU) lūdz virzīt Ministru kabinetā rīkojuma projektu par zemes vienības (bez adreses) Rīgas administratīvajā teritorijā (kadastra apzīmējums 01000640173) piederības noteikšanu valstij.  Minētā zemes vienība (0,1937 ha platībā) atrodas blakus RSU nekustamajam īpašumam Rīgā, Dzirciema ielā 16 (kadastra apzīmējums 01000640458). Zemes vienības ar kadastra apzīmējumu 01000640173 statuss saskaņā ar Kadastra informācijas sistēmas datiem ir – rezerves zemes fonds. Saskaņā ar Kadastra informācijas sistēmas teksta un telpiskajiem datiem, minētā zemes vienība nav apbūvētā un tai nav noteikts nekustamā īpašuma lietošanas mērķis. Rīgas pilsētas Zemes komisijas 2013.gada 1. augusta izziņa Nr. 5-JP 2154/2 apliecina, ka uz bijušo vēsturisko zemes gabalu Rīgā, Mazā Dārza iela, 64.grupa, 129 grunts (kadastra apzīmējums 01000640173) uz 1995. gada 1.jūniju ne bijušais īpašnieks, ne viņa mantinieki nav pieteikušies. Ministru kabineta rīkojuma projekts nepieciešams, lai pēc tam virzītu Ministru kabinetā rīkojuma projektu par zemes vienību (kadastra apzīmējums 01000640173) nodošanu RSU īpašumā. (*Augstskolu likuma* 76. panta pirmā daļa un otrās daļas 4.punkts nosaka, ka augstskolu īpašumā var būt nekustamais īpašums, ko tām bez atlīdzības nodevusi cita atvasināta publiska persona vai valsts.) Nekustamo īpašumu RSU izmantotu, lai realizētu funkciju – piedāvātu un realizētu plašu universitātes profilam atbilstošu akadēmisko un profesionālo izglītību, kā arī pētnieciskā darba iespējas, un lai nodrošinātu RSU studiju un pētniecības procesam nepieciešamās infrastruktūras pieejamību un attīstību.  |
| 3. | Projekta izstrādē iesaistītās institūcijas | Projekta izstrādē iesaistīta Veselības ministrija un Rīgas Stradiņa universitāte |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav |
| 2. | Atbildīgā institūcija | Veselības ministrija |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir Veselības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Anotācijas III un V sadaļa – projekts šīs jomas neskar.

Veselības ministrs G.Belēvičs

05.06.2015. 13:52

657

V.Pommere, 67024955

Vija.Pommere@vm.lv